כמומחית לרובוטיקה מפנים אליי שאלות רבות.
"מתי הם יתחילו להגיש לי ארוחת בוקר?"
חשבתי שהעתיד של הרובוטים יהיה להראות יותר כמונו,
חשבתי שהם ייראו כמוני,
אז בניתי עיניים שיֶדַמוּ את העיניים שלי.
בניתי אצבעות גמישות מספיק כדי לשרת אותי...
כדורי בסיס.
רובוטיים קלאסיים כמו זה
נבנים והופכים לשימושיים
בהתבסס על מספר קבוע של מפרקים ומנועים.
והמשמעות היא שהשימוש והצורה שלהם נקבעו מראש
ברגע שבו הם נוצרו.
כך שלמרות שלזרוע הזו יש זריקה ממש טובה --
היא אפילו פגעה בחצובה בסיום --
היא לא נועדה לבשל עבורכם ארוחת בוקר כלל ועיקר.
היא לא ממש מתאימה לביצים מקושקשות.
זה היה הרגע שבו הגיתי חזון חדש לעתיד הרובוטים:
המשתנים (הטרנספורמרים).
הם נוסעים, הם רצים, הם טסים,
הכל תלוי בסביבה המשתנה תמידית ובמשימה הנדרשת.
כדי להפוך זאת למציאות,
צריך לחשוב מחדש על הדרך שבה רובוטים מעוצבים.
דמיינו מודול רובוטי בצורת מצולע.
ועל שימוש בצורת המצולע הפשוט הזה,
לבנייה מחדש של צורות שונות רבות
כדי ליצור סוג חדש של רובוט למשימות שונות.
ב- CG, גרפיקה ממוחשבת, זה לא חדש כלל --
זה מבוצע כבר מזה זמן רב, וכך עושים את רוב הסרטים.
אבל אם מנסים לבנות רובוט שזז פיזית,
זה סיפור אחר לגמרי.
זוהי פרדיגמה חדשה לגמרי.
אבל כולכם כבר עשיתם את זה.
מי לא יצר מטוס מנייר, סירה מנייר, עגור מנייר?
אוריגאמי היא פלטפורמה ורסטילית למעצבים.
מגליון נייר אחד אפשר להכין צורות רבות,
ואם הצורה לא מוצאת חן בעיניכם, אתם פותחים ומקפלים אותה מחדש.
אפשר ליצור כל צורה תלת מימדית ממשטח דו מימדי על ידי קיפול,
וזה מוכח מתמטית.
תארו לעצמכם שיש לכם גליון חכם
שיכול להתקפל בעצמו לכל צורה שהוא רוצה,
בכל זמן.
על זה אני עובדת.
אני קוראת לזה אוריגאמי רובוטי,
"רובוגאמי".
זו הטרנספורמציה הראשונה של רובוגאמי
שיצרתי לפני כעשר שנים.
מרובוט של גליון שטוח,
הוא הופך לפירמידה וחזרה לגליון שטוח
ולמעבורת חלל.
חמוד למדי.
עשר שנים לאחר מכן, עם קבוצת חוקרי הנינג'ה של אוריגאמי רובוטי -
כ- 22 כאלו נכון להיום --
יש לנו דור חדש של רובוגאמים,
והם קצת יותר יעילים והם עושים יותר מכך.
הדור החדש של הרובוגאמים משמשים למטרות שונות.
זה למשל, מנווט על פני שטח שונים בצורה עצמאית.
כשמדובר במשטח יבש ושטוח, הוא זוחל.
ואם הוא נתקל בפני שטח קשים,
הוא מתחיל להתגלגל.
הוא עושה את זה -- זה אותו רובוט --
אבל בהתאם לפני השטח שהוא נתקל בהם,
הוא משתמש ברצף שונה של מפעילים שקיימים בו.
וכאשר הוא נתקל במכשול, הוא קופץ מעליו.
הוא עושה זאת על ידי צבירה של אנרגיה בכל אחת מהרגליים שלו
שחרור שלה ושיגור עצמי כמו קליע.
והוא אפילו עושה התעמלות.
יאיי.
(צחוק)
כרגע הראיתי לכם מה רובוגאמי יחיד יכול לעשות.
תארו לעצמכם מה הם יכולים לעשות כקבוצה.
הם יכולים לאחד כוחות כדי לבצע משימות מורכבות יותר.
כל מודול, אקטיבי או פסיבי,
אנחנו יכולים להרכיב אותם כדי ליצור צורות שונות.
לא זאת בלבד, על ידי שליטה במפרקים המתקפלים,
אנחנו יכולים ליצור ולבצע משימות שונות.
הצורה מאפשרת מרחב חדש של משימות.
והפעם, הדבר החשוב ביותר הוא ההרכבה.
הם צריכים למצוא אחד את השני בצורה עצמאית במרחב שונה,
להתחבר ולהתנתק, בהתאם לסביבה ולמשימה.
ואנחנו יכולים לעשות את זה עכשיו.
אז מה הדבר הבא?
הדמיון שלנו.
זו סימולציה של מה שאפשר להשיג
עם סוג כזה של מודול.
החלטנו שיהיה לנו זחלן בעל ארבע רגליים
שיהפוך לכלב קטן ויעשה צעדים קטנים.
עם אותו מודול, אנחנו יכולים לגרום לו לעשות משהו נוסף:
מניפולטור, משימה רובוטית קלאסית טיפוסית.
המניפולטור יכול להרים חפץ.
אפשר כמובן להוסיף עוד מודולים כדי להאריך את הרגליים של המניפולטור
להסתער או להרים חפצים גדולים או קטנים יותר,
או אפילו שתהיה לו זרוע שלישית.
לרובוגאמים אין צורה או משימה אחת קבועה.
הם יכולים להשתנות לכל דבר, בכל מקום, בכל זמן.
אז איך יוצרים אותם?
האתגר הטכני הגדול ביותר עבור רובוגאמים הוא להשאיר אותם סופר-דקים,
גמישים,
ועדין שיישארו שימושיים.
הם מורכבים ממספר שכבות של מעגלים, מנועים,
מיקרו-בקרים וסנסורים,
כולם בגוף אחד,
וכששולטים במפרקי קיפול בדידים,
אפשר להשיג תנועות רכות כמו זו
לפי פקודה.
במקום שיהיה רובוט בודד שיוצר במיוחד למשימה בודדת,
רובוגאמים מותאמים במיוחד לריבוי משימות.
וזה חשוב למדי
בסביבה הייחודית והקשה של כדור הארץ
כמו גם בחלל.
החלל הוא הסביבה המושלמת לרובוגאמים.
איננו יכולים להרשות לעצמנו רובוט אחד למשימה אחת.
מי יודע בכמה משימות ניתקל בחלל?
מה שנרצה הוא פלטפורמה רובוטית אחת שיכולה להשתנות ולבצע ריבוי משימות
מה שאנחנו רוצים הוא משטח של מודולי רובוגאמי דקים
שיכול להשתנות ולבצע משימות רבות.
אל תאמינו רק לי בנושא הזה,
מפני שסוכנות החלל האירופאית ומרכז החלל השוויצרי
נותנים חסות לקונספט הזה בדיוק.
כאן אתם יכולים לראות מספר תמונות של הרכבה מחדש של רובוגאמים,
חוקרים את האדמה הלא מוכרת מעל פני הקרקע, על פני השטח,
כמו גם חופרים לתוך הקרקע.
זהו לא רק מחקר.
אסטרונאוטים זקוקים לעזרה נוספת,
מפני שאי אפשר להביא לשם מתלמדים.
(צחוק)
הם צריכים לעשות את כל העבודות המייגעות.
הם אולי פשוטים,
אבל סופר אינטראקטיביים.
יש צורך ברובוטים כדי לסייע להם בניסויים,
לעזור להם בתקשורת
ולעגן את עצמם למשטחים כדי להיות עבורם יד שלישית ולהחזיק כלים שונים.
אבל איך הם יוכלו לשלוט ברובוגאמים, למשל,
מחוץ לתחנת החלל?
במקרה הזה אני מראה רובוגאמי שמחזיק פסולת חלל.
אפשר לעבוד באמצעות מבט כדי לשלוט בהם,
אך מה שיהיה טוב יותר הוא שתהיה תחושה של מגע
שתועבר ישירות לידיים של האסטרונאוטים.
ומה שצריך הוא מכשיר חישה,
ממשק חישה שיוצר מחדש את תחושת המגע.
באמצעות שימוש ברובוגאמים אפשר לעשות זאת.
זה ממשק החישה הקטן ביותר בעולם
שיכול ליצור מחדש את תחושת המגע מתחת לקצות האצבעות.
אנחנו עושים זאת על ידי הזזת הרובוגאמי
על ידי תזוזות מיקרוסקופיות ומאקרוסקופיות בכל שלב.
ובכך נוכל להרגיש לא רק
כמה גדול החפץ,
את העלגלות שלו ואת קווי המתאר,
אלא גם את הנוקשות ואת המרקם.
לאלכס יש את הממשק הזה ממש מתחת לבוהן,
וכאשר הוא משתמש בו באמצעות משקפי מציאות מדומה ושלטי יד,
המציאות המדומה היא כבר לא מדומה.
היא הופכת למציאות מוחשית.
הכדור הכחול, הכדור האדום והכדור השחור שהוא מביט בהם
כבר אינם נבדלים בצבעים.
כעת אלו כדור גומי כחול, כדור ספוג אדום וכדור ביליארד שחור.
זה אפשרי עכשיו.
הרשו לי להראות לכם.
זו למעשה הפעם הראשונה שזה מוצג בזמן אמת
בפני קהל ציבורי,
כך שאני מקווה שזה יעבוד.
מה שאתם רואים כאן הוא אטלס של אנטומיה
וממשק החישה של הרובוגאמי.
כמו כל הרובוטים האחרים שניתנים להגדרה,
הוא תומך בריבוי משימות.
הוא ישמש לא רק כעכבר,
אלא גם כממשק חישה.
למשל, יש לנו רקע לבן שאין עליו שום חפץ.
זה אומר שאין מה להרגיש,
כך שיכול להיות לנו ממשק גמיש מאד.
כעת אני משתמשת בעכבר הזה כדי להתקרב לעור,
זרוע שרירית,
כעת בואו נחוש את שרירי הזרוע שלו,
או את הכתפיים.
כעת אתם יכולים לראות כמה נוקשה הוא נהיה.
בואו נמשיך לחקור.
בואו ניגש לבית החזה.
מיד כשאני נעה מעל בית החזה
ובין השרירים הבין-צלעיים,
שהם רכים יותר וקשים יותר,
אני יכולה לחוש בהבדל בנוקשות.
האמינו לי.
כעת, אתם יכולים לראות שהוא נוקשה יותר מבחינת הכח
שבו הוא מתנגד לקצה האצבע שלי.
הראיתי לכם משטחים שלא זזים.
מה אם עליי להתקרב למשהו שזז,
למשל, כמו לב פועם?
מה ארגיש?
(מחיאות כפיים)
זה יכול להיות הלב הפועם שלכם.
למעשה זה יכול להיות בתוך הכיס שלכם
בזמן שאתם קונים ברשת.
כעת אתם יכולים להרגיש את השוני של המיזע שאתם קונים,
עד כמה הוא רך,
אם זה באמת קשמיר או לא,
או את הכעך שאתם רוצים לקנות,
עד כמה הוא קשה או עד כמה הוא פריך.
עכשיו זה אפשרי.
טכנולוגית הרובוטיקה מתקדמת להיות יותר מותאמת אישית ומסתגלת,
כך שתותאם לצרכי היומיום שלנו.
הזן הייחודי של רובוטים שניתנים להגדרה
היא הפלטפורמה שתאפשר את הממשק הבלתי נראה, האינטואיטיבי
שיענה לצרכים המדויקים שלנו.
הרובוטים הללו כבר לא ייראו כמו הדמויות מהסרטים.
במקום זאת, הם יהיו מה שתרצו שיהיו.
תודה רבה
(מחיאות כפיים)